પરંતુ ગલીમાં કોઇ દારૂ પી જાય અને રાજાપાઠમાં આવી જાય અથવા બે વાહન અથડાય કે બે વ્યકિત ઝઘડતી હોય તો એક જ મિનિટમાં ત્યાં માણસોનું ટોળું ભેગું થઇ જશે. નવાઇની વાત તો એ હોય છે કે લડાઇ કરનાર, દારૂ પીનાર કે વાહન ચલાવનારને કોઇ ઓળખતું પણ ન હોય ! છતાં માણસો ત્યાં ટોળે વળી સ્વયં શિસ્ત જાળવતા ચુપચાપ ઉભા રહી જતા હોય છે ! શું થયું ? તે જાણવાની જિજ્ઞાસા અને હવે શું થશે? તે જોવાના કૌતુહલ પાછળ પોતાને મોડું થાય છે. બસ ઉપડી જશે કે ટ્રેન મીસ થઇ જશે તે વાત પણ ભુલાઇ જાય છે ! પરંતુ જો શેરીમાં કંઇ સારુ કામ કરવું હોય તો ? ઘરે ઘેર બોલાવા જાવ તો પણ મોડા મોડા કદાચ આવે અને મોઢું બગાડે તે નફામાં !